**ACTE DE IDENTITATE**

Actul de identitate cu care cetăţenii români, ce domiciliază ori locuiesc temporar în România, fac dovada identităţii, a adresei si a celei privind reşedinţa sunt: cartea de identitate, cartea de identitate provizorie sau buletinul de identitate.

Actul de identitate care se eliberează cetăţeanului român este cartea de identitate. Cartea de identitate se eliberează pentru prima dată la împlinirea vârstei de 14 ani. Termenul de valabilitate al cartii de identitate este:

4 ani pentru persoanele cu vârsta cuprinsă între 14-18 ani;

7 ani pentru persoanele cu vârsta cuprinsă între 18-25 ani;

10 ani după împlinirea vârstei de 25 ani;

Permanent după împlinirea vârste de 55 ani;

În sensul Ordonanţei de Urgentă nr.97/2005 prin act de identitate se înţelege atât cartea de identitate provizorie, cât si buletinul de identitate aflat în termen de valabilitate.

Cartea de identitate provizorie se eliberează atunci când persoana fizică nu posedă toate documentele necesare eliberării cărţii de identitate, precum si cetăţenilor români cu domiciliul în străinătate, care locuiesc temporar în România. Pentru cartea de identitate provizorie termenul de valabilitate se stabileşte de serviciul public comunitar de evidenta a persoanei si nu poate depăşi 1 an;

**IMPORTANT – NOTĂ**

Actele se depun la serviciul public comunitar de evidentă a persoanei pe raza căreia solicitantul are domiciliul si reşedinţa.

În conformitate cu prevederile legale, cetăţenii sunt obligaţi ca în termen de 15 zile de la împlinirea vârstei de 14 ani sau înainte cu cel puţin 15 zile de la expirarea valabilităţii actului de identitate deţinut, la serviciul public comunitar la care sunt arondaţi (reşedinţa) pentru a solicita punerea în legalitate cu un act de identitate. Nerespectarea acestor prevederi atrage răspunderea contravenţională si sancţionează cu amendă cuprinsă între 40 lei(RON) si 80 lei(RON) fără a exista posibilitatea achitării în 48 de ore, a jumătate din minimul sumei prevăzute.

Facem un apel către toţi cetăţenii pentru a verifica periodic termenul de valabilitate al actelor de identitate, în vederea evitării situaţiilor neplăcute în care pot deveni contravenienţi la prevederile legii.

 **ACTE NECESARE:**

**1. Eliberarea cărţii de identitate la împlinirea vârstei de 14 ani.**

certificatul de naştere(original + xerocopie);

actul de identitate al unuia din părinţi sau cel al reprezentantului legal, cu care se face dovada adresei de domiciliu(original + xerocopie);

chitanţă de 7 RON reprezentând contravaloarea cărţii de identitate care se achită la Primăria Curtea de Arges;

hotărârea judecătorească definitivă si irevocabilă prin care se stabileşte căruia dintre părinţi i-a fost încredinţat minorul,dacă părinţii sunt divorţaţi(original + xerocopie);

cerere pentru eliberarea cartii de identitate (care se primeşte de la ghişeu)

**NOTĂ:** Prezenta unuia din părinţi sau reprezentantului legal este obligatorie

**2.Eliberarea cărţii de identitate la expirarea termenului de valabilitate**

actul de identitate expirat;

certificatul de naştere(original + xerocopie);

certificatul de căsătorie în cazul persoanelor căsătorite sau văduve(original + xerocopie);

hotărârea de divorţ definitivă si irevocabilă unde este cazul (original+xerocopie);

certificatul de deces al soţului/soţiei (original+xerocopie) în cazul persoanelor văduve;

actul cu care se face dovada spaţiului de locuit(original + xerocopie)

chitanţă de 7 RON reprezentând contravaloarea cărţii de identitate care se achită la Primăria Curtea de Arges;

cerere pentru eliberarea cartii de identitate (care se primeşte de la ghişeu);

**3.Eliberarea cărţii de identitate în cazul schimbării datelor de stare civilă(căsătorie sau divorţ)**

actul de identitate + cartea de alegător unde este cazul;

certificatul de naştere(original + xerocopie);

certificatul de căsătorie (original + xerocopie);

hotărârea de divorţ definitivă si irevocabilă unde este cazul (original+xerocopie);

actul cu care se face dovada spaţiului de locuit(original + xerocopie)

chitanţă de 7 RON reprezentând contravaloarea cărţii de identitate care se achită la Primăria Curtea de Arges

cerere pentru eliberarea cartii de identitate (care se primeşte de la ghişeu);

**4.Eliberarea cărţii de identitate în cazul schimbării domiciliului**

actul de identitate + cartea de alegător unde este cazul;

certificatul de naştere(original + xerocopie);

certificatul de căsătorie (original + xerocopie);

hotărârea de divorţ definitivă si irevocabilă unde este cazul (original+xerocopie);

certificatele de naştere ale copiilor minori care îşi schimbă domiciliul cu părinţii(original + xerocopie)

actul cu care se face dovada spaţiului de locuit(original + xerocopie)

declaratie de primire in spatiu din partea găzduitorului (unde este cazul) dată si semnată în fata lucrătorului de la ghişeu, iar pentru rudele de gradul I si declaratie notariala pentru alte persoane;

livretul militar sau dovadă pentru persoanele care sunt supuse obligaţiilor militare;

chitanţă de 7 RON reprezentând contravaloarea cărţii de identitate care se achită la Primăria Curtea de Arges;

cerere pentru eliberarea cartii de identitate (care se primeşte de la ghişeu).

**5.Eliberarea cărţii de identitate în cazul pierderii, furtului, deteriorării sau distrugerii actului de identitate**

actul de identitate în cazul deteriorării;

dovada eliberată de unitatea de politie unde a fost reclamat furtul, dacă este cazul;